เปอโยต์ 403
เปอโยต์ SR1
เปอโยต์ 3008
เปอโยต์ 5008
**เปอโยต์** (ฝรั่งเศส: *Peugeot*) เป็นหนึ่งในบรรดาผู้ผลิตรถยนต์ที่เก่าแก่ในโลก สัญลักษณ์ของเปอร์โยต์เป็นรูปสิงโตยืนสองขา ตระกูลเปอโยต์ใช้ตรานี้เป็นเครื่องหมายการค้ามาตั้งแต่ปี 1858 ที่มาของสัญลักษณ์นี้ คือตราประจำเมืองเบลฟอร์ต (BELFORT) ซึ่งเป็นเมืองที่โรงงานแห่งหนึ่งของเปอโยต์ตั้งอยู่ และกลายมาเป็นผู้ผลิตรถยนต์รายสำคัญของฝรั่งเศส 

เปอโยต์ก่อตั้งในปี ค.ศ. 1810 โดยฌอง เปอกีโนต์ เปอโยต์ เริ่มจากการเป็นผู้ผลิตเครื่องบดเมล็ดกาแฟ และเครื่องสูบน้ำ ต่อมาได้เริ่มผลิตรถจักรยานทรงสูงแบบเพนนี-ฟาร์ธิง บริษัทเริ่มผลิตรถยนต์ในปี ค.ศ. 1882 และรถจักรยานยนต์ในปี ค.ศ. 1889

ปัจจุบัน เปอโยต์เป็นผู้ผลิตรถยนต์รายหนึ่งในจำนวนสองรายของกลุ่มธุรกิจ เปอโยต์ กรุพ (PEUGEOT S.A.) คู่กับ ออโทโมบิล ซีตรอง ผู้ผลิตรถซีตรอง ในรอบปี 1990 เปอโยต์ผลิตรถยนต์นานาชนิดออกสู่ตลาดทั่วโลกรวมทั้งสิ้นประมาณ 1.4 ล้านคัน รถที่ผลิตมากที่สุดคือ เปอโยต์ 205 รองลงไปคือ เปอโยต์ 405 และเปอโยต์ 309 

โดยส่วนรวม กลุ่ม เปอโยต์/ซีตรองเป็นผู้ผลิตรถยนต์นั่งรายใหญ่เป็นอันดับสามของยุโรป รองจากกลุ่มโฟล์คสวาเกน เอาดี เซอาท ของเยอรมนี และกลุ่มเฟียตลันชิดา อัลฟา โรเมโอ ของอิตาลี ในรอบปี 1990 กลุ่มผู้ผลิตรถยนต์รายนี้ขายรถยนต์นั่งในยุโรปได้รวมทั้งสิ้นประมาณ 1.7 ล้านคัน

สิ้นปี 2563 - ต้นปี 2564 หลังประกาศควบรวมกิจการระหว่าง Fiat Chrysler Automobiles (FCA) และ Groupe PSA ในเดือนธ.ค. 2563 ในที่สุดทั้งสองบริษัทก็ประกาศชื่อใหม่ที่จะใช้ร่วมกัน และชื่อนั้นคือ Stellantis

Stellantis ถูกตั้งโดยทีมผู้บริหารระดับสูงของ FCA และ Groupe PSA โดยมีบริษัทโฆษณา และประชาสัมพันธ์จากฝรั่งเศสอย่าง Publicis Groupe ให้คำปรึกษาอยู่ตลอด ซึ่งดังกล่าวนั้นไม่มีความเกี่ยวข้องใดๆ กับ FCA และ Groupe PSA แม้แต่น้อย เหตุที่ FCA และ Groupe PSA เลือกชื่อ Stellantis นั้นมาจากการอ้างอิงคำว่า Stello ที่ในภาษาลาตินที่หมายถึงดวงดาว ขณะเดียวกันการใช้คำภาษาลาตินยังชี้ให้เห็นถึงประวัติศาสตร์อันยาวนานของทั้งสองบริษัท ส่วนการเลือกคำที่เกี่ยวกับดาราศาสตร์นั้นแสดงถึงความตั้งใจจริง และการเดินหน้าเปลี่ยนแปลงอุตสาหกรรมยานยนต์ ขั้นตอนต่อไปหลังจากทั้งสองบริษัทได้ชื่อ Stellantis นั่นคือการสร้างโลโก้ให้กับชื่อดังกล่าว โดยโลโก้ และชื่อนี้จะถูกใช้เพื่อการทำธุรกิจเท่านั้น ไม่มีการนำไปใช้กับแบรนด์รถยนต์ใดๆ และขั้นตอนนี้ยังอยู่ระหว่างแผนควบรวมกิจการในส่วนต่างๆ ให้เสร็จสิ้นภายในไตรมาสแรกของปี 2564 ตามแผนที่วางไว้เช่นเดิม

ข้อมูลจำเพาะ
------------

* ชื่อบริษัท: ออโตโมบิล เปอโยต์
* AUTOMOBILE PEUGEOT
* ก่อตั้ง: ค.ศ. 1897
* สำนักงานใหญ่: 75 AVENUE DE LA GRANDE ARMEE, 75116 PARIS, FRANCE
* ประธานบริษัท: ชอง บัวล์โลต์
* เงินทุนจดทะเบียน: 1,900 ล้านฟรังก์
* จำนวนพนักงาน: 57,200 คน (ค.ศ. 1988)
* โรงงานในต่างประเทศ: 24 ประเทศ
* เว็บไซต์: www.peugeot.com

รุ่นที่มีอยู่ในปัจจุบัน
-----------------------

|  |  |  |
| --- | --- | --- |
| 208 (รุ่นที่ 2) |  | ตั้งแต่ 2012 |
| 301 |  |
| 308 (รุ่นที่ 3) |  | Since 2007 |
| 408 (รุ่นที่ 2) |  | Since 2010 |
| 508 (รุ่นที่ 2) |  |
| 2008 (รุ่นที่ 2) |  | Since 2013 |
| 3008 (รุ่นที่ 2) |  | ตั้งแต่ 2008 |
| 5008 (รุ่นที่ 2) |  | Since 2009 |
| Partner |  | Since 1996 |
| Expert |  | Since 1995 |
| Boxer |  | Since 1993 |
| Landtrek |  | Since 2019 |
| Pick Up |  | Since 2017 |

### GTI models

|  |  |
| --- | --- |
| 308 GTI |  |

อ้างอิง
-------

1. ↑  "2015 Registration Document". Groupe PSA. pp. 7, 8. สืบค้นเมื่อ 12 November 2016.
2. ↑  *Auto Motor und Sport Heft 23 Seite 70 - 78: Fahrbericht Peugeot 305*. Stuttgart: Vereinigte Motor-Verlag GmbH & Co KG. 1977.
3. ↑  "Registration document" (PDF). *PSA Peugeot Citroën*. 2010. p. 90. คลังข้อมูลเก่าเก็บจากแหล่งเดิม (PDF)เมื่อ 7 August 2011. สืบค้นเมื่อ 5 January 2012.